
Aa investigandos primi post Chr. n. saeculi mores Romanorum 
ingentem nobis suppeditat materiam Iuvenalis. Nam nullam fere 
rem, sive privatas spectas, sive publicas, non tangit, quamquam 
malitiose plerumque et venenatis verbis. Neque strictim adum- 
bravisse lineamenta satis habet; sed, ut est subtilis hominum iudex, 
accuratam vitiorum, nequitiarum, scelerum, rarius virtutum ima- 
ginem. depingit. Per divitum aedes circumducimur legentes et 
famelicorum tabernas; mox in rauco circo versamur, mox in 
templis lascivia temeratis; feminas inter pectinem speculumque - 
occupatas visitamus et nobiles in deverticulo calido temulentos; 
nihil denique, quidquid tum in se admittebat perditissimus quisque, 
celamur. Et pinguissimis coloribus uti poetam, quicunque saturas 
eius vel cursim perlegerit, facile videbit. Itaque ex omnibus par- 
tibus iustam illius temporis effigiem ex luvenale exprimere non 
possumus; neque mirum, quod temere ei habere fidem viri in 
antiquitatibus Romanorum versantes dubitant: neglegi propter 
ubertatem materiae nequit, auctor tamen plerisque videtur esse 
parum idoneus! De magno igitur flumine sumpturi, ne limo 
turbatam hauriamus aquam, metuimus. Quare haud supervacaneum 
esse opinor industrie et diligenter instituere de Iuvenalis fide et 
auctoritate quaestionem. Quam hoc libello ad certum finem me 
perducturum esse non spero — unde ingenium par materiae?" — 


! Buecheler quidem ( Philologische Kritik', Rectoratsrede, Bonn 1878, 
pag. 26.) dieit haec: Iuvenal ist eben überall Declamator, der die grellsten Züge 
aus Spüssen der Epigrammatiker, Strafpredigten der Moralisten, aus Büchern 
uud Sehulweisheit wáhlt, nicht frisch aus dem Leben greift, dem der Zorn, der 
seinen Vers schuf, nicht aus dem Herzen quillt, sondern im Hirn sich braut, 
der mit den Jahren, je mehr er den Vorrath anekdotenhafter Geschichtchen und 
carikierter Sittenbilder aufbraucht, seiner rhetorischen Natur in eifriger Red- 
seligkeit desto freieren Lauf lüsst.' 

quod veteres minus erubescebant dictis obscoenis. Quodsi Catullo, 
Ovidio, Martiali reliquisque poetis ea venia datur, ut lascive inter- 
dum ludant et parum pudice loquantur, quanto magis ignoscendum 
est saturarum scriptoribus, si quando turpes res turpibus tractant 
verbis. Ne Horatius quidem, cuius probitas, modo ne christiana 
lege iudicium faciamus, extra omnem dubitationem posita est, 
abstinet verbis, quae a Iuvenalis dictione haud valde abhorrent.! 
Ceterum Iuvenalis ex industria taeterrima illa libidinum genera 
verbis persequitur obscoenis, quo efficacius homines sceleratos notet, 
legentes a scelere absterreat. Unde fit, ut. dicta eius minime libi- 
dinem excitent, immo nauseam moveant. Quare Iuvenalis ratio, 
qui scelera, ut sunt, detegit, non tam pestifera est, quam quorun- 
dam poetarum deliciae et elegantiae, quibus res turpes liberali et 
ingenua facie induant. Eos autem locos si respicis, ubi iocosis 
verbis quasi ludens tangit res maxime nefandas,? cave ex his con- 
icias eum fuisse levem moribus, immo in mentem revoces quod 
dicit Horatius, saturae praeceptor aeque bonus ac scriptor?: 


Et sermone opus est modo tristi, saepe iocoso, 

Defendente vicem modo rhetoris atque poetae, 

Interdum urbani, parcentis viribus atque 

Extenuantis eas consulto. Ridiculum acri 

Fortius et melius magnas plerumque secat res. 


Nec vero statuendum est eum sceleribus aliorum quasi gaudentem 
ideo finxisse res, quo peiores depingat homines. Nam etiamsi 
concedo nihil, ne exiguas quidem fatuitates, ab eo praetermitti, 
tamen, si admirationem eius spectamus pristinae simplicitatis,* 


1 Ofr. Hor, sat. II. 7. 49. — Iuv. VI. 126. 


? Cfr. I. 55.—57., II. 11.—13., 60., IIL. 112., IV. 34.—37., 192.— 190., 
3812.—318., 877.—978., tota sat. IX. 

3 Cfr. Hor. sat. I. 10. 11. sq. 

* Cfr. Teuffelius, l. e. pag. 417.: Die dunkelsten Partieen sucht er sich 
mit Vorliebe auf und führt sie bis ins Einzelste hinein mit solcher Gründlich- 
keit aus, dass es ist, als freute er sich darüber, weil die Menschen recht schlecht 
sind ... .' 

5 Cfr. I. 94, 95, II. 72. sq., III. 168. sq., 812.—814, VI. 1. sq, 265, 
266, 287. sq., 3835, 336, VII. 207., VIII. 98. sq., X. 298, XI. 77. sq., 117. sq. 
XIV. 160. sq. ] 

genio, editi. Longe praevalet austeritas, ita ut Scaliger Iuvenalis 
saturas appellaverit, tragicas. Et. hercle cum Ioratio et natura 
hilari et tempora videnti laeta ridere licuerit, Iuvenalis mens, ut 
erat severus et positus inter medias tyrannorum libidines, civium 
servitutem, omnium flagitia, angebatur dolore, qui exardescebat 
ad indignationem et iram. Itaque ioci causa res turpes minime 
fingere opus erat, quia materia ingens ultro suppeditabatur. 
Attamen Iuvenalis festivitatem, quaecunque est, haud parvi 
momenti esse existimo ad multos locos recte percipiendos. Nam 
quod in universum de Iuvenalis saturis interpretandis dixit Mad- 
vigius,! saepe poetae imputari sententias, quas omnino non voluerit 
verbis inesse, hoc praecipue pertinet ad eius facetias.? De qua 
re fusius agere non in animo est, tamen pauca afferre liceat de 
genere Iuvenalianae festivitatis adhuc parum respecto: de parodia 
et travestia, quae dicuntur. Neque enim ita 1ocatur interdum, 
ut describat res per se ridiculas aut comicorum more occasiones 
vel implicationes excogitet lepidas,* sed ut sectetur verba gravia 
in rebus vilissimis, vilia in gravissimis. Non solum Homeri, Ver- 
gilii, ceterorum poetarum verba aut ipsa interdum usurpat? aut 
aperte vel obscure? significat, verum etiam de suo saepe su- 


! Cfr. Madvigii De locis aliquot Iuvenalis interpretandis disputatio in 
opusc. academ., T. I. pag. 40. 

? Cfr. quae minus urbane dicit C. Fr. Heinrichius (D. Iunii Iuvenalis 
saturae) ad XIIT. 44.: An dergleichen komischen Zügen ist Iuvenal reich, aber 
die wenigsten sind bisher recht gefafst worden. Der Iuvenalische Witz ist etwas 
Eigenes, und die Ausleger sind theils zu ernsthaft, theils zu stumpfsinnig, um 
sich darin zu finden.' 

? Quae ioci genera non tractavisse E. Neissnerum (Ueber das komische 
Element in den Satiren des D. Iunius Iuvenalis, Progr. d. Gymm. zum hl. 
Kreuz, Dresden 1876) maxime miror. 

* Exempla sicut I. 1283. sq. et III. 288. sq. non sunt multa. 

5 Cfr. Iuv. I. 48. — Hom. Il. 33., Verg. A. II. 379.; Iuv. II. 99, 100. 
— Verg. A. III. 268. et XII. 94.; Iuv. III. 198, 199. — Verg. A. IT. 311.; 
Iuv. III. 279, 280. — Hom. Il. XXIV. 9.; Iuv. VII. 115. — Ovid. met. XIII. 1.; 
Iuv. IX. 37. — Hom. Od. XVI. 294. et XIX. 18.; Iuv. IX. 102. — Verg. Ecl. Il. 69. 

€ Cfr. Tuv. T. 81.—84. — Ovid. met. I. 318. sq.; luv. 1I. 31. — Hom. 
Il VlII. 267.: luv. IT. 46. — Hom. Il. XVI. 214. 

* Cfr. III. 261, quo loco poetae forsitan ante oculos versata est mors 
Hectoris Andromachaque eum frustra exspectans. Cfr. Hom. Il. XXII. v. 437. sq. 

blimia verba de rebus minime tali dictione dignis edit,! saepissime 
contra praecipue vulgi de deis opinionem et fabulas veterum ser- 
mone abiecto tractat.  Antiquissimis scilicet temporibus Iuno vir- 
guncula erat (XIII. 40), Iupiter nondum barbatus ( VI. 16. ) 
sed quamvis longo aevo neque Iupiter neque Mars ab amoribus 
abducuntur (VI. 59.). Pierides nomine puellarum honorat poeta 
(IV. 35., tritones iuvenum marinorum (XIV. 283.) Venus 
epistola commendat Marti tironem (XVI. 5.) alia. Daedalus no- 
minatur faber (1.54), Pegasus caballus (III. 118.), Iason mer- 
cator (VI. 153.), Niobe propter fecunditatem comparatur cum 
Scrofa. (VI. 177.). Hannibal est. dux luscus (X. 158.), pater De- 
mosthenis fuligine lippus (X. 130.). Talia et similia inveniuntur 
multa. locos suo ingenio, ut ita dicam, inventos perraro edit. 


Iam instituenda est quaestio, num, ut pondera daret dictioni, 
commenticia infarserit descriptionibus ceteroqui veris luvenalis. 
Ad quam rem explanandam sciscitemur, qua re commotus saturas 
conscripserit. Atque cogitari potest, nec defuerunt, qui hoc affir- 
marent, poetam sibi elegisse rem tractandam, quae magnam prae- 
beret materiam ad ostentandam eloquentiae artisque rhetoricae 
facultatem.? Res igitur narratas inservire narrandi rationi; poetam, 
dummodo affectaret verborum pompam, omisisse veritatis laudem. 
Quod falsum esse mihi videtur. Nonne, cur saturas seribat, primo 
carmine aperte exponit? Difficile ait esse saturam non scribere, 
cum omnia pessum irent (v. 30). Vitia notare vult vel ineleganti 
sermone, si deficiat ingenium (v. 80.), indignatio enim facit versum 
(v. 79.). At dices poetam parcere vivis (I. 170.) solosque insectari 
mortuos. Itaque saturas eius, quippe quibus nemo aut puniatur 
aut emendetur, esse nugas. Ne certas quidem personas ab eo 
notatas esse multi dicunt: nomina poni pro totis hominum gene- 
ribus aut omnino esse ficta. Atque personas, quas nominatim 
affert, temporis fuisse exceptis paucis Domitiani concedo, sed hoc 
nihil refert; neque enim tam id agit, ut singulos mordeat, quam 


! Ofr. II. 64, 65., III. 71, 72, 91.. IV. tota satura poeta imitatur lepide 
epicorum genus dicendi, V. 115, 125., VI. 29. sq. 605., VII. 6, 7, 42, 70, 159, 
160., VIII. 109, 221. (cfr. ad h. 1. Heinrichius), IX. 130, 186. etc. 

? Hoc est iudicium Teuffelii. 

ut nequitias omnium notet eius aetatis, quam ipse vidit ac videt. 
Valde errat, qui putat Iuvenalem elegisse cum otio ac delibera- 
tione ex temporibus praeteritis rem ad describendum maxime 
idoneam. Omnino non elegit, materia ei paene obtrusa est. Dirum 
Neronis et Domitiani saeculum vidit, sed necem sibi ipse para- 
visset, si tum saturas scripsisset. Hoc autem constat, Traiano 
Hadrianoque imperantibus eum verbis versibusque expressisse ea, 
quae magnam partem Neronis Domitianique aetate mente ac corde 
composuerat. Unde facillimam habes explicationem eius, quod 
poetae obiectatur, tempora nimis misceri! Itaque saturae eius 
non sunt declamationes de tempore praeterito, sed censura scele- 
rum, inter quae medius ipse positus erat, repressa quidem ali- 
quamdiu principis metu, sed ubi primum fleri potuit, in lucem 
edita. Personas vero generatim positas aut fictas esse qui dicunt,? 
eis contradicere ausim. Martialem sane nominibus licenter uti vel 
inde apparet, quod varia saepe scelera eisdem personis imputat;? 
verum a luvenale, cum, qui idem facinus in se admittit, idem 
seníper nomen induat, maxime verisimile est certos homines signi- 
ficari verisque nominibus appellari. Saepe locis longo spatio 
disiunctis inveniuntur personae sine dubio eaedem: Maura VI. 
308. — X. 224, Catulla II. 49. — X. 323, Pollio IX. 6. — 
XI. 43. (Pollio citharoedus V. 387. est alius). Crepereius Pollio 
et Paccuvius Hister XII. 111, 125, 128. quin certi homines sint, 
pugpter additum cognomen non dubium est. Nomen fictum apud 
Iuvenalem inveniri argumentis comprobari nequit. Nec vero, cur 
ita faceret, poeta habebat. "Vera enim nomina reticere opus non 
erat, cum vexarentur mortui (I. 170.), damnati, obscuri. Atque 


! Cfr. Teuffelius, l. e. p. 416. Iun der Regel hàlt sich die Darstellung 
in eigenthümlicher Schwebe, im Gebiete des Allgemeinen, Zeitlosen.' 


? Cfr. ib. Diese Vermischung und Verwisehung der Zeit verrüth sich 
ganz besonders auch in den bei ihm vorkommenden Personen.  Nennt er über- 
haupt solche, so sind sie entweder fingierte oder willkürlich gewühlte oder 
typische oder allgemeine oder unbedeutende oder der Vergangenheit angehürige.' 
Bernhardius l. e. pag. 609. — Aus dieser (sc. der jüngsten Vergangenheit) ent- 
lehnt er hervorstechende Namen als Typen für Domitians Regierung .. .' 

. und beleuchtet seine Themen mit Belegen aus einer anekdotischen Welt.' 


3 Cfr. Giesei |De personis a Martiale commemoratis', diss. Greifsw. 1872. 

damnati erant certe Marius Priscus I. 49., VIIL 120., Capito, 
Numitor VIII. 93., sine dubio feminae II. 67.——70. nominatae. 
Obscuros vero quominus iustis nominibus appellaret, nulla re pro- 
hibebatur poeta. Accedit, quod verborum contextu luce clarius 
saepe demonstratur esse sermonem de hominibus, quos tum unus- 
quisque satis noverat: Lyde IL. 141., Procula III. 2083., Corbulo 
III. 251., Heliodorus VI. 373., Themiso X. 221., Hamillus X. 224., 
Rutila X. 294, uxor Fusci XII. 45. etc.. Itaque qui Iuvertalis 
saturas fuisse arbitrantur vanas declamationes, errant. 


Et stultissimus fuisset, si ad ostentandam artis rhetoricae 
facultatem hanc sibi sumpsisset materiam. Nam quantas sibi fecit 
simultates, quanta pericula? Quid, quod revera in exilium missus 
est propter saturas. Quare non solum elegautiae laudem affectavit 
Tuvenalis, sed derexit bracchia contra torrentem et vitam impendit 
vero) Nonne fabulas illas veterum, quas identidem deridet, vel 
quamlibet aliam rem comptis et rhetorice ornatis verbis narrare 
potuit sine metu periculi? Certe potuit, sed quamquam elegantiae 
minime contemptor, immo sublimis dictionis sectator, tamen in- 
dignatione scelerum ad saturam deferebatur. 


Mitto ipsius poetae verba, quoniam eum proferre testem, de 
cuius fide disceptatur, non licet: 


.Fingimus haec altum satura sumente cothurnum 
Scilicet et finem egressi legemque priorum 

Grande Sophocleo carmen bacchainur hiatu, 

Montibus ignotum Rutilis caeloque Latino? 

Nos utinam vani! sed clamat Pontia: Feci, 

Confiteor, puerisque meis aconita paravi, 

Quae deprensa patent, facinus tamen ipsa peregi! —! 


Attamen talia verba dicere eum, quem aequales mentiri convincere 
possent, absurdum fuit. 


! Cfr. VI. 6834. sq. De Pontiae facinore dubitari nequit. Scholiasta enim 
rem novit, neque, ut saepe fit, ex poetae verbis sibi adnotationem suam finxit: 
,Pontia, Publii Petronii filia, quem Nero econvietum in crimine coniurationis 
damnavit, defuncto marito filios suos veneno necasse convicta, cum largis se 
epulis onerasset et vino, venis incisis saltans, quo maxime studio oblectabatur, 
extincta est. Accedit, quod Martialis (II. 84. 6. et VI. 75.) Pontiam appellat 
veneficam. 

Ergo non tam verba et numeros, quam sententias et res 
Iuvenali, cum saturas scriberet, fuisse cordi equidem censeo. 


Rumoribus, id quod miraberis, neque enim saturarum poeta 
hac in re comparari potest cum historiarum scriptore, utitur per- 
raro. De qua re nunc agamus. 


Sat. VÍ. 156. sq. 


.. . . deinde adamas notissimus et Berenices 


€ 


In digito factus pretiosior: hune dedit olim 
Barbarus incestae, dedit hunc Agrippa sorori.' 


Mordaci ioco significat poeta de rebus pretiosis et hominum 
clarorum usu notis agens annulum, quem Agrippa minor, ultimus 
Iudaeorum rex, dono dederit Berenicae sorori tamquam sponsae. 
Et inter castas Berenica habenda non videtur esse. Nam Titi 
principis erat concubina.! Sed utrum revera cum ipso fratre in- 
cesto: usu coniuncta fuerit necne, haud satis liquet. BRumorem 
huius flagitii pervulgatum fuisse ex verbis Flavii Iosephi apparet.? 
Iuvenalis igitur hoc loco rumorem tradit ita, ut rem exploratam 
quasi narret. 


Sat. VI. 614. sq. 


Tamen hoc tolerabile, si non 
Et furere incipias ut avunculus ille Neronis, 
Cui totam tremuli frontem Caesonia pulli 
Infudit: quae non faciet, quod principis uxor?" 


Avunculus ille Neronis est Caligula, cuius insaniae satis 
notae sunt; sed causa non erat philtrum Caesoniae uxoris, verum 
morbus, iu quem octavo imperii mense incidit. Itaque Iuvenalis 
rem praeter veritatem refert. Sed ne hoc quidem loco poeta quid- 
quam de suo finxit. Nam principem insanum fuisse ex Caesoniae 
medicamento fama erat.? 


1! Cfr. Tac. hist. II. 2., D. Cass. 66. 15, 18. 

? Cfr. Flav. Ios. Ant. Iud. 20. 7. 9. — Begevóxg 08 uet& c5v "How ov 
veÀevtzw, Og «vine apo xai Ü'&ios éysyovet, ztoÀvr yoóvov éiynosvaaga qu9s 
énigyovame ovi v «ÓsÀg Q avrgsc... 

3 Ofr. Suet. vit. Cal. 50. Creditur potionatus a Caesonia uxore ama- 
torio quidem medicamento, sed quod in furorem verterit.' 

Haec duo exempla inveni. Quae hominum imperitorum nugas 
non esse etsi eo concludi potest, quod inveniuntur apud Suetonium 
et Flavium Iosephum, utique sunt rumores neque facta aut ab 
ipso Iuvenale comperta aut pro certo explorata, at si rem paulo 
accuratius consideramus, utroque loco neque indignationem solitam 
neque omnino gravitatem praevalere videbimus. Neque enim Be- 
renicae incastitate poeta ceterarum quoque feminarum impudicitiam 
comprobare vult, sed strictim et iocose quasi tangitur Berenica in 
describenda re a castitate procul remota. Alterum exemplum re- 
dolere iocum, si quidem conferimus v. 612. et 616. negari non 
potest. Hoc autem constat, Iuvenalem referre rumores sic, ut 
traditi sunt, nec de suo addere. 


Facinora, quae Iuvenalis semel et &a certis ho- 
minibus commissa refert, non esse ficta quoniam veri- 
simile videtur esse, iam accingamur ad alteram quaestionem, num 
omnibus partibus iuste et sincere narret. 


Sed priusquam ad ipsam rem aggrediamur, de nonnullis locis 
pauca dicere velim, ubi poetae fides sine causa in dubium vo- 
cata est. 


Sat. IV. 9. sq. 


Ineestus, cum quo nuper vittata iacebat, 
Sanguine adhue vivo terram subitura sacerdos. 


Contra codicis Pithoeani et ceterorum magnae partis aucto- 
ritatem, qui praebent v. 9. vitiata, omnes fere viri docti suo iure! 
legendum esse consentiunt vittata. De Crispini cum virgine 
Vestali incesto a rerum scriptoribus nihil traditum est. Et plerique 
interpretes dicunt sermonem esse de stupro Corneliae, Vestalium 
maximae, illato.? XNituntur enim voce XLerram subitura. Nam 


! Cfr. quae de ea re dicit Mayor in editionis suae vol. I. pag. 398. sq. 


3 Poeta respexit ad acerbam Domitiani censuram et damnationem Cor- 
neliae. (Rupertius). Es ist die Oberpriesterin Cornelia gemeint. (Weber). 
Domitian hat vier Vestalinnen wegen Unkeuschheit bestraft, dreien überliess er 
die Wahl des Todes. Nur die vierte (Cornelia) liess er lebendig begraben. Mit 
ihr also trieb Crispinus Unzucht  (Weidner)  Domitian punished four Vestals 
for unchastity. "The first three, Varonilla and the two sisters Ocellata, were 

una Cornelia viva terram subiit. Sed neque Plinius,! qui rem 
fusius narrat, neque Suetonius? Crispini mentionem faciunt; immo 
aperte dicunt stupratores in comitio ad mortem caesos esse praeter 
Licinianum, qui exilio multatus est. Tamen Iuvenalis mendacii 
arguendus non est. Nam de Corneliae stupro illo fatali sermonem 
non esse puto, sed de priore eius virginis facinore? vel de facinore 
alius cuiusdam virginis Vestalis. Nam participium illud Subitura 
non solum vim habere potest quae postea subiit, sed etiam cul 
periculum subeundi imminebat. Hanc saepius habere vim parti- 
cipium docet Heinrichius,* qui comparat VI. 44. periturus. Adulter 
enim in comoedia non perit, sed in summo periculo versatur. 
Huic exemplo addere velim XIV. 314. passurus i. e. versimile 
est eum passurum esse et VIII. 267. lugendus' , in quo loco inter- 
pretando scholiasta, qui nugatur,? auctore olim simili modo erra- 
tum est. Nam servus ille a matronis non lugebatur, sed Iuvenalis 
dicere voluit eum non minus dignum fuisse, qui à matronis luge- 
retur, quam ipsum Brutum. Jta si hoc loco interpretamur, una- 
quaeque Vestalis virgo, quae incestum admittebat, terram subitura 
erat. Quare poetam respexisse ad Corneliae stuprum non necesse 
est. De ipsa re dubitandum videtur non esse, cum illo tempore 
Vestalium incesta saepe neglegerentur.$ 


allowed the choice of death. A. D. 91 Domitian buried the fourth alive; it 
was with her therefore, Cornelia, that Crispinus committed incest. "The fut. 
subitura is strictly accurate, as the Dacian war, in which Fuscus died (Juv. 
ver. 111—2) began 86 A. D. 

1 Cfr. Plin. ep. IV. 11. 

3 Cfr. Suet. vit. Dom. 8. 

3 Ofr. ib. .... mox Corneliam, maximam virginem, absolutam olim, 
dein longo intervallo repetitam atque convictam defodi imperavit stupratores- 
que etc.' 

* [n editionis suae vol. II. pag. 172. Weidner in editione altera quam- 
quam Corneliam non aperte significat, tamen de ea cogitare videtur. 

5 Dicit enim: Vindicius servus qui indicavit filios Bruti Tarquinio portas 
velle reserare. Quos pater securi feriit, servum autem ut conservatorem patriae 
manu misit et ut delatorem dominorum cruci adfixit. Quod factum matronae 
planxerunt.' 


6 Cfr, Suet. vit. Dom. 8. 

Sat. VIL 82. sq. 


Curritur ad vocem iuceundam et carmen amicae 
Thebaidos, laetam cum fecit Statius urbem 
Promisitque diem: tanta dulcedine captos 
Afficit ille animos, tantaque libidine vulgi 
Auditur; sed cum fregit subsellia versu, 

Esurit, intactam Paridi nisi vendit Agaven.' 


Statius hoc loco poetae non ludibrio est. Eis enim, quae 
leguntur in vita Iuvenalis! nihil certi efficitur. Immo ex Iuvenalis 
verbis manifestum est Statium appellari.inter eos, qui gloriam 
iure sibi paraverint, aequam mercedem iniuria non invenerint, 
Sed haec mittamus; nobis iuvestigandum est, num Statius revera 
pauper fuerit. Atque Bernhardius? negare videtur, ipsum Statium 
hoc loco non significari confirmans. Sane nominatur pro omnibus 
eis, quibus sors similis contigit. Sed hac re minime sequitur eum 
non fuisse pauperem; sine dubio, qui Lucano, poetae illi divitissimo, 
opponuntur, pauperes erant, imprimis is, qui, ut Bernhardii verbo 
utar, omnium horum symbolum est. Porro Teuffelius? Statium 
nou inopem fuisse demonstrare studet. Praecipue ea re nititur, 
quod ille praedium possederit. luvenalem ait non dicere Statium 
nihil habuisse, sed Thebaide carmine nihil sibi peperisse. Equidem 
poetae verba aliter accipio: Statius nihil habuit, carminibus illis 
ingeniose compositis nihil sibi paravit; itaque, ne fame opprime- 
retur, histrionibus vendidit pantomimos. De Statii re familiari 
praeter hos Iuvenalis versus memoriae nihil traditum est. Eo 
inagis miror, quod viri docti id, quod poeta dicit, credere re- 
cusant, contrarium verum esse statuunt, quasi Iuvenalis verba non 
solum nihili, sed utique falsa sint. Quamquam Statius possidebat 
praedium Albanum, tamen nihil impedit, quominus statuamus eum 
pauperrimum fuisse. Martialis quoque habebat Nomentanum, sed 


1 Deinde paucorum versuum satira non absurde composita in Paridem 
pantomimum poetamque eius semestribus militiolis tumentem hoec genus scrip- 
turae industriose exooluit.' 

? Cír. l. c. pag. 493. ' Man sagt, dafs er in dürftiger Lage sein Leben 
beschlofs. In adnot. 384. (pag. 496.) dicit: Für Iuvenal, VII. 82. ff. ist sein 
Name nur Symbol. 

3 Cfr. Teuffelii Geschichte d. róm. Lit. 4. Aufl. pag. 636. 

hoc praedium non pretiosius erat, ut ipse 3ocose dicit,! quam 
prandium. Praedium Statii sine dubio simile erat. Ipse enim 
dicit Albanum suum vile fuisse et sine pecore. Nec vero Romam 
reliquisset eo tempore, cum summa gloria florebat, nisi paupertate 
coactus, Quod in agone Capitolino victus erat, huius rei sola 
causa certe non.fuit. Itaque lIuvenals verba sic, ut sunt, acci- 
pienda esse credo, quamquam non nego esuriendi vocem nimis 
gravem esse.? Quicunque aliquamdiu in Iuvenalis carminibus ver- 
satus est, facile intelleget esurire hoc loco idem esse atque non 
habere, unde quis Romae, in urbe illa, ubi res vilissimae vende- 
bantur summo pretio,* vitam toleret viro erudito et hominibus 
nobilibus utenti aptam. 


Sat. VIT. 188. sq. 


- Unde igitur tot 
Quintilianus habet saltus ?' 


Nomen Quintiliani v. 186. legitur pro quolibet rhetore. Hoc 
vel inde apparet, quod non de certo homine sermo est, sed omuino 


1 XI. 18. 25. sq. Cfr. etiam epigr. VI. 43. 4. casa iugeribus non onerosa 
suis VII. 81. 8. Nil nostri, nisi me, ferunt agelli, IX. 18. 2. rus minimum. 
X. 58. 9. dura suburbani iugera agri. 94. 4. nec furem plumbea mala timent." 


XII. 57. 1. sq. 
Cur saepe sieci parva rura Nomenti 


Laremque villae sordidum petam, quaeris ?' 


2 Cfr. Stat. silv. IV. 5. 18. sq. 
,Nos parea tellus pervigil et focus 
Culmenque multo lumine sordidum 
Solantur exemptusque testa 
Qui modo ferbuerat Lyaeus. 


Non mille balant lanigeri greges, 
Nec vacca dulci mugit adultero, 
Unique siquando canenti 
Mutus ager domino reclamat.' 
3 Cfr. ib. III. 1. 61. 8q. 
,Ast ego, Dardaniae quamvis sub collibus Albae 
Rus proprium magnique ducis mihi munere currens 
Uuda domi curas inulcere aestusque levare 
Sufficerent, . . . .' 


* Cfr. Iuv. IIL. 165. sq. 

de patribus, qui filiorum praeceptoribus parcam concedunt merce- 
dem. Sed Quintilianus ipse pauper non erat. Itaque poeta, qui 
hoc sibi opponi posse videt, illum insolito fortunae beneficio opes 
suas debere addit. Notum est Quintilianum primum Romae 
publicam scholam aperuisse et salarium e fisco accepisse centena 
sestertia 1i. Accedit quod discipulos habebat et divites et liberales, 
liberos Flavii Clementis?, Plinium minorem?. Itaque dubitari 
nequit, quin dives fuerit. Sed nonnulli* perturbati sunt Plinii 
epist. VI. 32. Ibi enim Plinius Quintiliano ad collocandam filiam 
quinquaginta milia nummum offert, quia modicus facultatibus. 
fuerit. Quod minime repugnat Iuvenalis verbis. Nam hic Quin- 
tilianus idem non est ac clarus ille rhetor. Plinius enim donum 
offerens praeceptori suo grati erga eum animi aliquam mentionem 
non praetermisisset, praesertim cum diligentissime, ne accipientem 
donando laederet, operam daret^; tum triginta annis minor natu 


1 Cfr. Suet. vit. Vesp. 18. 


3 Cfr. Quint. de instit. orat. $ 2. prooemii ad libr. IV. Cum vero mihi 
Domitianus Augustus sororis suae nepotum delegaverit curam, non satis honorem 
iudiciorum caelestium intellegain, nisi ex hoc oneris quoque magnitudinem metiar.' 


$ Cfr. Plin. ep. II. 14. 9. ita certe ex Quintiliano, praeceptore meo, 
audisse memini. VI. 6. 3. Ad audiendos, quos tunc ego frequentabam , Quin- 
- tilianum, Niceten Sacerdotem ventitabat.' 


* Sed quomodo Quintilianus tam dives dici potest, quem Plinius Epist. 
VI, 82. "Traiani adhuc temporibus animo quidem beatissimum, sed modicum 
facultatibus fuisse tradit? Dives vocari possit respectu aliorum rhetorum, qui 
pauperrimi erant, et modicus facultatibus respectu Plinii, qui ditissimus fuit. ... 
Quoniam vero tot habuit saltus, tantas potius opes post epistolam illam a Plinio 
Bcriptam, Hadriano forsan imperante, acquisivisse, aut Plinius ad alium Quin- 
tilianum scripsisse censendus est, aut alius aevi istius rhetor designatur nomine 
Quintiliani, ut nomine Paridis alius histrio sup. v. 87. sq' (Rupertius). Allein 
Quintilian brauchte weder auf einmal reich geworden zu sein, noch brauchte 
er jene hohe Besoldung gleich im Anfange seiner Laufbahn empfangen zu haben, 
und konnte sehr gut in einer Zeit, da Plinius jenen Brief schrieb, dessen Chro- 
nologie ja wohl so ausgemacht nicht ist, um solcher Hypothese zu widerstreben, 
von beschrünkten Mitteln sein, worauf jedenfalls das Anerbieten eines Ausstener- 
beitrags von 50000 Sesterzien deutet: wie er umgekehrt zur Zeit der Iuvena- 
lischen Satire . . .' (Weber). 


5 Cfr. Plin. l. e. ... plus eollaturus, nisi & verecundia tua sola me- 
diocritate munuseuli impetrari posse confiderem ne recusares. Vale. 


9* 

se non appellavisset. tamquam parentem alterum nostrae puellae"; 
denique Quintilianum rhetorem eo tempore, quo Plinius epistolam 
ilam seripsit?, iam mortuum fuisse verisimile est Itaque Iuve- 
nalis et Plinius non inter se repugnant. 


Sat. VIII. 39. sq. 


,His ego quem monui? Tecum est mihi sermo, Rubelli 
Blande; tumes alto Drusorum stemmate tamquam 
Feceris ipse aliquid, propter quod nobilis esses, 

Ut te conciperet, quae sanguine fulget Iuli, . . 


His et antecedentibus versihus Iuvenalis perstringit hominem 
inertem, maioribus superbum, Rubellium Blandum. Quo magis 
res pateat, addo stemma. 


Augustus 
Tiberius Drusus 
Germanicus Livilla 
(Agrippina I.) (Drusus) 
Agrippina II. Iulia 
(Claudius) (Rubellius Blandus) 
Nero Rubellius Plautus 


Nos quidem novimus Rubellium Blandum, maritum Iuliae. 
Sed ad eum non quadrat illud alto Drusorum stemmate neque 
ut te conciperet, quae sanguine fulget Iuli?. Huic Blando et 
Iuliae filius erat Rubellius Plautus. Ad eum omnia, quae de 
genere poeta dicit, optime conveniunt. Itaque iam Lipsius ad 
Tac. ann. XIIL 19. adnotavit: Iuv. VIII. 39. corrige Plaute'. 
Lipsium igitur plerique secuti sunt. Hupertius, quamquam scribit 
Blande, tamen verba facit de eo viro, quem ex Tacito sub nomine 


1 Plin. 1l. c. 

? Secundum Keilium (C. Plinii Caecilii Secundi epistolarum libri IX) 
haec epistola, sicut omnes eiusdem libri, conscripta est anno 106. vel 107. post 
Chr. nat. 

3 Cfr. Tac. ann. VI. 27. Tot luctibus funesta civitate pars maeroris fuit, 
quod lulia, Drusi filia, quondam Neronis uxor, denupsit in domum Rubellii 
Blandi, cuius avum Tiburtem, equitem Romanum, plerique meininerant.' 

tantummodo Plauti novimus; Heinrichius hunc Plautum significari 
dicit, in codicibus erratum esse affirmans; Sieboldus denique ipsum 
Iuvenalem erravisse arbitratur, patris nomen cum tribueret per- 
peram filio! De Weidneri sententia post videbimus. Plerique 
igitur credunt hoc loco vituperari Rubellium Plautum, Blandi 
Iuliaeque filium. Sed tum statuendum est Iuvenalem valde dis- 
cedere à vero. Nam apud Tacitum prorsus contraria de eo di- 
cuntur. Wolfgrammius?, quin de Plauto sermo sit, nihil dubitans 
Taciti et Iuvenalis iudicia aversa componere conatur. Qua in re 
cum non iustis causis, sed opinionibus vagis utatur, refutari neque 
potest neque debet. 

Facile mea quidem sententia est ad intellegendum a Iuve- 
nale omnino non signari Plautum. Atque ne dicas fieri potuisse, 
ut Iuvenalis aliter, aliter Tacitus de homine iudicarent, rem paulo 
accuratius explanabo. 

Plautus primum in exilium missus?, tum stimulante Tigellino 
interfectus. est^ a Nerone. Quae una res Iuvenalem, quippe qui 
Neronem summo odio oderit, prohibuisset Neronis, ut ita dicam, 
victimam opprobriis persequi. 

Ea ipsa quoque de causa, quod Plautus semper et ubique 
Neronem timuit atque fugit, vana essent illa verba plenus et 
inflatus Nerone propinquo (v. 72). Nam haec ipsa affinitas 
Plauto vitam reddidit inquietam et molestam, mortem subitam et 
crudelem. 

Plauti apud Tacitum 5 laudantur morum integritas, pristinus 
victus domique simplicitas, quas res Iuvenalis alibi identidem 
summis laudibus effert. 


! Editionis pag. 168. Der Sohn hiess eigentlich Rubellius Plautus, Tac. 
ann. XIII. 19. mit Anmerkung von Lipsius. Man muss hier nicht so streng 
sein, Iuvenal hat den Vater mit dem Sohn verwechselt.' 

3 Fritz Wolfgramm, Rubellius Plavtus und seine Beurtheilung bei Tacitus 
und Iuvenal. Ein Beitrag zur Geschichte des Claudisch-Julischen Geschlechts. 
Diss. Rost. Prenzlau 1871. 

3 Cfr. Tac. anu. XIV. 22. 

* Cfr. ib. 59. 

5 Cfr. ib. 22. .. . quantoque metu occultior . . .' , 

8 Cfr. ib. Ipse placita maiorum colebat, habitu gevero, casta et secreta 
domo .. 

Denique quod v. 26.—30. de viris bonis dicitur, apud 
Plautum revera factum est !. ! 

Quod Weber dicit?, haec Iuvenalis opprobria pertinere ad 
Plauti adulescentiam, nihil valet. Nam si ex adulescente superbo 
et inflato vir factus est sapiens et aequus, hic post mortem lau- 
dandus, non vituperandus est. Ipsius poetae verbis, quae leguntur 
v. 163. sq.9, Weberi sententia refutatur. Porro Plautus prae- 
matura morte obiit. Pater enim luliam duxit auno 33., ipse 
perit 62. Morum igitur commutatio quam significat Weber, ad- 
modum subito incidisset. 

Ad has causas quasi cumulus additur, quod et in codicibus 
et apud scholiastam legimus lande, non Plaute. Itaque viri 
docti male fecerunt, quod tamquam vi luvenali imputaverunt malum 
de homine probo iudicium. 

Weidner rem aliter expedire studuit, Atque summa cum 
fiducia sermonem esse ait de Blando quodam, Rubellii Plauti 
filios. Sed verum non vidit. Primum enim, si eius interpreta- 
tionem sequimur, illud ut te conciperet, quae sanguine fulget 
Iuli, quibus verbis Iuliam designari manifestum est, pertinet ad 
aviam Blandi, non ad matrem*, Quae explicatio nimis arcessita 


! Juv. v. 26. sq. — Salve, Gaetulice, seu tu 
Silanus: quocunque alio de sanguine rarus 
Civis et egregius patriae contingis ovanti, 
Exclamare libet, populus quod clamat Osiri 
Invento.' — Tac. l. c. |Et omnium ore Plautus celebratur . . .' 

3 Das, was ihm Iuvenal hier zur Last legt, muss also in dessen (sc. des 
Plautus) frühe Jugend gehóren, oder auf verdüchtigen Quellen beruhen.' 

3 Defensor eulpae dicet mihi: Fecimus et nos 

Haec iuvenes. Esto, desisii nempe nec ultra 
Fovisti errorem. Breve sit, quod turpiter audes; 
Quaedam cum prima resecentur crimina barba. 
Indulge veniam pueris.' 

* Dicit enim ad h. ]. Sein (se. des Plautus) Sohn, den hier Iuvenal er- 
wáhnt, hiess, wie der Grossvater, Rubellius Blandus. Denn dass Plautus 
Kinder hatte, bezeugt Tacitus XIV. 59. amore coniugis et liberorum. In 
editione altera rectius interpretatur de fratre Plauti cogitans, sed filium Plauti 
significari omnino non posse ne nunc quidem intellexit. 

5 Ofr. ib. So viel ist sicher, dass Iuvenal, mit den Personalien jener 
Zeit sehr gut vertraut, einen Irrthum nicht begangen hat, denn im uneigent- 

est. Suspicio vero Weidneri Blandum filium esse spurium Plauto 
ex Agrippina natum!, testimoniis non solum caret, sed prorsus 
futilis est. Filius. Plauti hoc loco signari omnino non potest 
propter rationem temporum. Quae Weidner dicit ad v. 71, 72.? 
falsa sunt. Nam Plautus, ut supra vidimus, ante annum 33. 
natus non est. Quid quod ipse Nero? de juventa eius loquitur. 
Filius autem , si quem: habuit, puer fuerit necesse est paucorum 
annorum, cum Nero periit, Ad hunc verba poetae spectare non 
possunt. Flaviis autem imperantibus vix quisquam erat inflatus 
plenusque Nerone propinquo. Denique obstat Weidnero v. 71. 
quem nobis fama superbum tradit. Iuvenalis enim prius, quam 
Plauti filius omnino nasci potuit, aut certe eodem tempore, natus 
est. Itaque Weidneri explicatio falsa est. 

Eodem, quo Weidner, errore obstrictus est Mayor*. Blandum 
ait esse filium Plauti, v. 42. eum confundi cum patre. 

Equidem, quia Iulia mater eius est, de quo agitur, et quia 
poetae verba ad unum, quem nos quidem novimus, filium Plautum 
pertinere minime possunt, nihil reliquum esse puto, quam ut ser- 
monem esse statuamus de fratre Plauti. Atque frater Plauti 
commemoratur apud Orellium5, soror aqud Henzenum$. Quod de 


lichen Sinne konnte er für seinen Zweck das concipere te auch von der Gross- 
mutter des Blandus gebrauchen. 

' Nihil afferre potest nisi Tac. XIII 19.  ... destinavisse eam (sc. 
Agrippinam) Rubellium Plautum, per maternam originem pari ae Ne:o gradu 
a divo Augusto, ad res novas extollere coniugioque eius et iam imperio rem 
publicam rursus invadere.' 

3 Dicit enim: ,Aus dieser Stelle ist nicht zu schliessen, dass Iuvenal 
den Rubellius Blandus mit Rubellius Plautus unter Nero verwechselt hat. Im 
Gegentheil: unter Nero,war Plautus kein iuvenis mehr, wohl aber 
seiu Sohn Blandus,' 

3? Cfr. Tac. ann. XIV. 22. Esse illi (sc. Plauto) per Asiam avitos agros, 
in quibus tuta et inturbida iuventa frueretur.' 

* Cfr. quae dicit Mayor ad v. 89. . .. One son (sc. Plauti) appears 
(as was usual) to have assumed his grandfather's cognomen, and in Juvenal's 
time to have been notorious for his pride of birth. Id. ad v. 42.  Rubellius 
Plautus the father, who was the son of Julia, is here confoundet with his son. 

5 Cfr. inser. 678. COMMVNIO VERNA || ANTONIAE AVGVSTAE || 
V. A. II. MES. X. || COLLACTEVS DRVSI || BLANDI F. 

€ Cfr. inscr. 5395. 

eo, in quem poeta insectatur, memoriae nihil traditum est, non 
mirum, cum ipse Iuvenalis (v. 41.) haud obscure significet eum 
nihil memoria dignum: fecisse. 

Iuvenalis igitur erroris aut mali de homine probo iudicii 
arguendus non est. 

His exemplis comprobare volui non aequum esse luvenali 
fidem abrogari, ubi neque ipsa re neque aliorum rerum scripto- 
rum testimoniis dubitatio certissima moveatur. Mendacii scilicet 
immerito suspecto, ut fere fit, nihil creditur; quod supra vidimus, 
de Statii re familiari cum ageremus. lam vero multo magis 
vituperanda est consuetudo eorum, qui, quoniam, ut credant, 
difficile adducuntur, correctoris et emendatoris partes sibi sumunt. 
Lipsius quidem plurimorum cum assensione Hubellius Blandus' 
mutavit in HRubellius Plautus. Coniectura igitur utique poetae 
verbis credibilior videtur esse. 

Haec satis ad eos, qui nimia dubitandi obstinatione tenen- 
tur; iam, ut erat propositum, aggrediamur ad quaestionem, num 
omnibus partibus iuste et sincere Iuvenalis narret. Quod quo- 
minus in descriptionibus generalibus faceret, duabus 
potissimum causis prohibitus est: quod nihil nisi mala respicit 
poeta bonaque omnino esse fere negare videtur et quod genere 
dicendi utitur artibus rhetoricis plane infecto. 

Opinione in rebus diiudicandis ducitur quam pessima. Ho- 
mines ad unum paene omnes esse malos dicit!, probitatem suis 
honoribus carere?, posteritatem flagitiis nil addere posse?. Neque 
stultitias deridet, sed scelera insectatur; qua in re non scutica, 
semper flagello utitur. Luculentissimum huius rei exemplum habes 
saturam VL, qua uno quasi tenore et nova flagitia et tritae 
fatuitates feminarum verbis aeque gravibus tractantur. Iuvenalis 
igitur et inaudita parte altera et severissime ius dicit. Nec vero, 
id quod non praetermittere velim, innata quadam indole omnia 


1 XIII. 26. sq. Rari quippe boni, numero vix sunt totidem quot 
Thebarum portae vel divitis ostia Nili. 
? . 74. Probitss laudatur et alget.' 
5 I. 147. sq. Nil erit ulterius, quod nostris moribus addat 
Posteritas, eadem facient cupientque minores, 
Omne in praecipiti vitium stetit.' 

inique recenset, sed, quia tot homines tum revera mali erant, ideo 
in opinionem malam discessit! Itaque Iuvenalis censura nimis 
acris non comparari potest cum poetarum quorundam querelis | 
ineptis, in quas de vita beata desperantes diffluunt. Sed utique 
iudicium iniquum facit. 

Altera causa ex studiis rhetoricis petenda est. Quod traditum 
est, eum ad mediam fere aetatem declamavisse (cfr. vitae), ipse 
fatetur Ll. 15. sq.; neque ut tali studio imbutus, cum saturas 
scribere coepisset, pristinam consuetudinem non servaret, fieri po- 
tuit. A moribus, ne dicam vitiis, scholae, cuius in umbraculis 
tot per annos desudavit, eo difficilius discedere licuit, quod illo 
tempore eruditorum assensioni accommodata erat gravis quaedam 
et sublimis diclio. Atque aperte commemorantur declamationum 
argumenta I. 16., VII. 115, 151, 161, 169., VIIL 81.?; sed 
nescio an plura et occulta vestigia exstent, quae furtim quasi 
irrepserint. Certe quoniam totum scribendi genus artibus rhe- 
toricis infectum est, multae statuendae sunt verborum exaggerationes. 


Haec in universum dicenda esse videbantur de descriptionum 
Iuvenalianarum natura et veritate. Nunc usque quo in re- 
ferendisrebuscertis a vero abducatur, nonnullis exemplis 
consideremus.  Átque quin rerum inscientia non laboret, dubium 
esse nequit, cum in priore saturarum parte exceptis paucissimis 


' Cfr. quae dicit Schiller noster in commentationis Ueber naive und 
sentimentalische Dichtung! parte, quae inscribitur Satirische Dichtung". ,Uie 
pathetische Satire muss also jederzeit aus einem Gemüthe fliessen, welches von 
dem Ideale lebhaft durchdrungen ist. Nur ein herrschender Trieb nach Ueber- 
einstimmung kann und darf jenes tiefe Gefühl inoralischer Widersprüche und 
jenen glühenden Unwillen gegen moralische Verkehrtheit erzeugen, welcher in 
einen Iuvenal, Swift, Rousseau, Haller und Anderen zur Begeisterung wird. 
Die nànlichen Dichter würden und müssten mit demselben Glück auch in den 
rührenden und zártlichen Gattungen gedichtet haben, wenn nicht zufállige Ur- 
sachen ihrem Gemüth frühe diese bestimmte Richtung gegeben hátten; auch 
haben sie es zum Theil wirklieh gethan. Alle die hier genannten lebten 
entweder in einem ausgearteten Zeitalter und hatten eine 
schauderhafte Erfahrung moralischer Verderbniss vor Augen, 
oder eigene Scehicksale hatten Bitterkeit in ihre Seele gestreut.' 

? Cfr. Madvigii opusc. academ. T. I. pag. 45. 

ea tractet, quae non vidit solum, sed adeo adultus vidit, ut singula 
discernere eü recte diiudicare posset; hoc unum disceptabitur, 
quatenus exaggerandi studio a vero discedat. 


Sat. I. 47. sq. 


so 06 hie damnatus inani 
Iudicio (quid enim salvis infamia nummis?) 
Exul ab octava Marius bibit et fruitur dis 
Iratis. At tu victrix provincia ploras! 

Sermo hoc loco est de Mario Prisco, qui Africae provinciae 
proconsule praefuerat. Post ab Afris repetundarum (cfr. VIII. 120.) 
accusatus mense Ianuario anni 100. damnatus est. Cuius dam- 
nationis vis non satis inter viros doctos constat; alius enim aliter 
de ea re iudicat. Imprimis autem illud salvis nummis in obscuro 
est. Hausisse se omnes confitentur ex Plinio,! sed haud diligenter 
legerunt. Narremus igitur ad examinandam Iuvenalis veritatem 
Plinio duce rem, sicut facta est; editorum autem errores suo loco 
perstringemus. 

Afris, u& iam dictum est, accusantibus repetundarum Marius 
se absolvi posse desperans reum se esse confessus est iudicesque 
petivit, qui rapta aestimarent. Marius repetundarum poenas dedit.? 
Quia Plinius de poena nihil accuratius affert, statuendum videtur 
esse Marium, ut mos erat, quadruplum eorum, quae rapuerat, vel 
potius, quae aestimaverant iudices, provincialibus solvisse. Sed ad 
repetundarum causam altera accedebat cum hac haud arte con- 
iuncta? Plinius enim et Tacitus, cum rapta aestimata essent, 
Marium alia quoque scelera in se admisisse intellexerunt, quae 
immanitate excederent crimina, quibus iudices dari possent. Nam- 
que Marius, a Vitellio Honorato trecentis millibus acceptis, equitem 
Romanum exilio septemque eius amicos morte multaverat et, a 
Flavio Marciano septingentis millibus acceptis, equitem Romanum 


! Epist. II. 11. 

? Hoe apparet ex Plinii verbis, quae sunt ]l. c. 8 18. Erat ergo perquam 
onerosum accusare damnatum, quem ut premebat atrocitas criminis, ita quasi 
peractae damnationis miseratio tuebatur.' 

? Plin. 1e, 8 8. ... ne quid ultra repetundarum legem quae- 
reretur .. .' 

fustibus caedi, in metallum mitti, denique strangulari iusserat. 
De his igitur sceleribus Plinius et Tacitus senatum certiorem fe- 
cerunt, Nonnullis frustra renuentibus causa per tridui spatium 
praesidente Traiano principe in senatu acta est. Et Honorati, qui 
mortuus erat, res omittebatur, de eo tantum agebatur, quod Mar- 
cianus à Mario equitis Romani necem septingentis millibus emerat. 
Tandem permultis verbis utrimque factis senatus censuit septin- 
genta millia, quae acceperat Marius, aerario inferenda, Mario urbe 
Italiaque interdicendum, Marciano hoc amplius Africa.  Mitior 
sententia Pompei Collegae, septingenta millia aerario inferenda et 
Marcianum in quinquennium relegandum, Marium repetundarum 
poenae, quam iam passus esset, relinquendum esse, non praevaluit. 
Ceterum relegatione, non exilio multatus est Marius.! Itaque duae 
diversae causae erant: et repetundarum et corruptionis vel potius 
necis. lloc autem pro certo statuendum est, Marium quadruplum 
eorum, quae aestimata sunt, Afris restituisse, praeterea septingenta 
millia in aerarium illata, ipsum relegatum esse neque rem [fami- 
liarem  amisisse.? 

Iam videbis, quantis erroribus editores laborent. Nam de 
pecunia repetita in aerarium delata? Plinius omnino nihil dicit. 
Septingenta autem illa millia, quae Marius acceperat a Marciano 
dono data, ad Africanos aut ad repetundarum causam nihil per- 
tinent. Una cum adnotatione Rupertiana Heinrichius* exscripsit 
errorem Rupertianum. Neque septingenta millia sunt poeua re- 
petundarum.^ Qua ratione Weidner hoc credere potuerit, nescio. 


! Plin. ep. VI. 29. 9. | Accusavi Marium Priscum, qui lege repetundarum 
damnatus utebatur clementia legis, cuius severitatem iminanitate criminum ex- 
cesserat: relegatus est. 

* Hoc enim interest inter relegationem et exilium. 

* Male Rupertius ad h. l. inane, quod neque provincialibus quidquam 
profuit, quoniam pecunia repetita ipsis non reddita, sed in aerarium delata est.' 

* Verba eius sunt haec: Marius Priscus wurde verurtheilt, die erpressten 
septingenta millia an das Aerarium zu zahlen und Italien zu verlassen.' 

5 Hoc Weidner putat dicens: Marius Priscus hatte die Provinz Afrika, 
wie einst Verres Sicilien, güánzlich ausgesogen. Quae verba in editione 
altera desunt. Tum pergit: Er wurde von Plinius de repetundis angeklagt 
und zu einer Strafe von 700000 Sest. sammt der Verbannung aus Rom und 
Italien verurtheilt,' 

Quadruplum enim eius, quod rapuerant, vexatoribus provinciarum 
erat restituendum. — Itaque Marius Weidneri sententia circiter 
40000 marcarum nostrae pecuniae ex Africa provincia coegit. 
Sed hoc certe fuisset proconsulis admodum lenis Paene verum 
vidit Weber,! sed sententiam senatus et sententiam Pompei Collegae 
miscet. Quod idem Sieboldus? Nam verba, quae affert, spectant 
ad sententiam Collegae, non ad senatus consultum. Mayor? quo- 
que Marium praeter illa septingenta millia nihil pecuniae amisisse 
putat. 

Iuvenalis igitur, etsi iustum discrimen non facit, utrumque 
Marii significat scelus. Miscet enim provinciam plorantem' cum 
poena relegationis, quae res inter se non cohaerent. Sed illis, 
quibus saturam scripsit, temporibus res in omnium animis fuerit 
necesse est. Itaque Iuvenali non obiectari potest, quod paulum 
obscure loquitur. Atque verba eius quid sibi velint, iam intelle- 
gimus: inani quod poena non adaequata erat sceleribus, salvis 
nummis quod relegatus est bonis non ademptis. Quae explicatio 
simplicissima est et res omnino vera. Ceterum praetermittendum 
non est iudices plerumque satis mitem aestimationem fecisse pro- 
vincias scilicet si minus vexari, tamen aliquo modo spoliari aequum 
esse ratos. Accedit quod Marium non tota provincia, sed multi 
privati accusabant,* qua re aestimandi munus admodum difficile 
erat. Satis multa exempla exstant, quibus docemur vexatores 
provinciarum, etsi quadruplum aestimati solverant, tamen ingentes 
ex raptu divitias retinuisse. Notus est Licinus, vexator Galliae. 


Itaque ea, quae Iuvenalis narrat, recte se habent: iudicium 
nimis lene erat; Marius bonis non ademptis in exilio divitiis frui 


! Plinius sagt ausdrücklich, bei der Strafe der Erpressung — er hatte 
das Vierfache des abgeschátzten Schadens an die Provincialen erlegt — die er 
schon erstanden, habe es sein Bewenden behalten. 

? Leguntur apud eum haee:  Uebrigens deutet auch Plinius darauf hin, 
dass die Art, wie Marius bestraft wurde, mit seinen begangenen Unmenschllich- 
keiten in keinem "Verháltnisse stehe: er nennt das Votum, welches inm dio 
Strafe diktierte, eine sententia solutior et mollior'.' 

3 Dicit enim: After a 3 days' trial it was decreed, that the 700 000 should 
be paid into the treasury, and that Marius sbould be banished from Italy.' 


* Cfr. Plin. ep. III. 9. 4. 

potuit. Afris sine dubio non omnia restituta sunt. Sed hoc con- 
cedendum est, singula verba gravia et nimis exaggerata esse. 


Sat. IL. 29. sq. 


Qualis erat nuper tragico pollutus adulter 
Coneubitu, qui tunc leges revocabat amaras 
Omnibus atque ipsis Veneri Martique timendas, 
Cum tot abortivis fecundam Iulia vulvam 
Solveret et patruo similes effunderet offas.' 


De hoc loco, cum et res gravissima sit et exemplum ad 
ilustrandam Iuvenalis rationem narrandi valde idoneum, fusius 
agere mihi liceat. Atque his versibus notari Domitianum constat. 
Nam etsi scholiastae verbis admodum confusis, et quae corruptione 
non vacare videantur, Claudius nominatur,! tamen Iuliae et legum 
Veneri Martique timendarum" commemoratione, quin ad Domiti- 
anum spectent Iuvenalis opprobria, dubitare vetamur. Et acerbi- 
tate vere Iuvenaliana imperatori scelus imputatur, quo non deorum 
solum et naturae, sed suas ipsius leges foedissime perruperit. Sed 
omniane recte se habeant et prorsus accurate relata sint, haud 
aliena videtur esse quaestio. Nec vero satis erit demonstravisse 
eundem Domitianum et revocatas contra libidines leges summa 
cum severitate exercuisse et turpi concubitu pollutum esse, sed 
caput totius loci est hoc utrumque factum esse uno eodemque 
tempore, id quod poetae verbis tunc — cum aperte indicatur. 
Itaque primum de legibus a Domitiano revocatis, tum de eius cum 
Iulia consuetudine sermo erit, postremo autem explanabitur, quo 
iure verbis tunc. — cum Iuvenalis utatur. 

Domitianus leges olim contra libidines et lasciviam latas, 
sed paulatim oblivione obrutas, denuo in lucem retraxit, eisque 
nisus cum viros tum feminas punivit. Legem Scantiniam de 


! Ad VI. 116. claris verbis dicit: Haec (sc. Messalina) est, de qua dicit 
et patruo similes effunderet offas.' Scholiastae error eo ortus videtur esse, quod 
Claudius Agrippinam, fratris filiam, in matrimonium duxit; fortasse etiam signi- 
fieari scholiasta putabat ilo similes patruo offas Claudii figuram pravam 
Cfr. Suet. vit. Claud. 30. 

nefanda venere legemque "Voconiam,! qua feminae hereditates 
accipere vetabantur, in usum revocavit; legem Iuliam vero de 
adulteriis? edicto restituit. Utrum aliae quoque leges revera re- 
stitutae sint necne, non constat. Ex plurali illo leges revocabat 
hoc, ut nonnullis editoribus visum est, concludere non licet, cum 
vOce revocandi hoc loco significetur non solum legis Iuliae, sed 
etiam Scantiniae et Voconiae renovatio. In virgines Vestales in- 
usitata severitate? animadvertit. Itaque Domitianus leges amaras 
revocavisse dici potest. Quodsi ipsis Veneri Martique timendas 
fuisse has leges dicit Iuvenalis, hac re imperatoris in illis scele- 
ribus detegendis diligentia saevitiaque in puniendis iocosa et festiva 
exaggeratione narratiuncula ex Hom. Od. VIII. 266. sq. deprompta 
notantur. Domitianum revera severissime egisse exemplis allatis 
confirmatur; causam quidem de incesto virginum Vestalium tanta 
cum saevitia tractavit, ut Helvius Agrippa pontifex in medio senatu, 
ubi causa agebatur, terrore percussus subito obiret.* 

Deinde de Domitiani et Iuliae amoribus, quo elarior res 
fiat, altius repetam. Iulia erat filia Titi, fratris Domitiani. Quam 
ille etiamtum virginem amavit, sed oblatam in matrimonium recu- 
savit. Non multo post Flavio Sabino collocatam corrupit ultro 
et quidem vivo Tito. Domitiae uxori, quam Paridis histrionis 
deperditam amore repudiaverat, reconciliatus nihilominus Iulia 


! Cfr. Suet. vit. Dom. 8. Quosdam ex utroque ordine lege Seantinia 
condemnavit. Ib. Probrosis feminis lecticae usum ademit iusque capiendi legata 
hereditatesque.' 


? Cfr. Mart. epigr. VI. 7. 
lulia lex populis ex quo, Faustine, renata est . . .' 
Cfr. etiam A. Imhofii T. Flavius Domitianus, ein Beitrag zur Gesch. 
der róm. Kaiserzeit nach den Quellen dargestellt! pag. 95. 


$ Cfr. Suet. vit. Dom. 8.  Incesta Vestalium virginum, a patre quoque 
suo et fratre neglecta, varie et severe coercuit, priora capitali supplicio, poste- 
riora more veteri. Nam cum Oculatis sororibus item Varonillae liberum mortis 
permisisset arbitrium corruptoresque earum relegasset, mox Corneliam, maximam 
virginem, absolutam olim, dein longo intervallo repetitam atque convictam defodi 
jmperavit stupratoresque virgis in comitio ad necem caedi, excepto praetorio 
viro . . .' Cfr. etiam Plin. epist. IV. 11. 6. et D. Cass. 07. 8. 


* Cfr. D. Cass. 67. 3. 
5 Cfr. Suet. vit. Dorn. 22. 

utebatur.! Cuius maritum, Flavium Sabinum, causa usus ridiculo- 
sissima e medio sustulit. Ceterum tam propalam agebatur adul- 
terium, ut Ephesi sacra nuptialia celebrarentur. In hac cum 
Iulia consuetudine permansisse continenter Domitianus videtur. 
Quod non solum Dionis illo xcx votrov,* sed etiam aliis rebus 
comprobatur Nam anno 84. cum imperator ex bello contra 
Chattos gesto, quos ne vidit quidem, rediisset vanumque illum 
iriumphum egisset, in quo servi habitu Chattorum vestiti pro 
captivis erant, inter omnium adulationem unus Flavius Ursus, 
libertus quidam, verum dicere ausus est. Qui vitam propter hoc 
facinus capitale amittendam precibus debuit Iuliae5 Iam quan- 
topere Domitianus feminam illam amaverit vivam, ex illis luculen- 
tissime apparet, quibus decoravit mortuam.  Monetas* in honorem 
eius cudendas curavit hoc titulo: DrvaEe Ivrrag Ava. Divi Tiri 
F. S. P. Q. R. Iw». Cars. Dowrr. Ava. GERM. Cos. XV. Cxws. PER. 
P. P.; statuas eius marmoreas Veneris forma ab artificibus fingi iussit,$ 


! Cfr. D. Cass. 67. 8. «dx vovrov «5j aüsdguür, vrj ida, zyovv vij Toviq, 
az«gaxaAvmtOtsQov «6 ya&usty GvvQxtt. sirva OenOérvros vov Onuov xavnAlay 
uiv 7h dowtíq, iyorvo 0 ovOév qgvvov vj loviía. Cfr. etiam Suet. 
vit. Dom. 8. 

? Cfr. Suet. vit. Dom. 10. ... Flavium Sabinum, alterum e patruelibus 
(8c. occidit) quod eum comitiorum consularium die destinatum perperam praeco 
non consulem, sed imperatorem, pronuntiasset.' 


3 Cfr. Imhofius, pag. 129. 
.. * Cfr. D. Cass. 67. 8. 
5 Cfr. Tac. Germ. 37., Agr. 89., D. Cass. 67. 4. 
€ Cfr. Imhofius, pag. 50. 
' Cfr. Eckhelii Doctrina nummorum veterum" Tom. VI. pag. 366. 


8 Cfr. Mart. epigr. VI. 18. 
Quis te Phidiaeo formatam, Iulia, caelo, 
Vel quis Palladiae non putet artis opus? 
Candida non tacita respondet imagine lygdos 
Et placido fulget vivus in ore liquor. 
Ludit Acidalio, sed non manus aspera, nodo. 
Quem rapuit collo, parve Cupido, tuo. 
Ut Martis revocetur amor summique Tonantis. 
A te Iuno petat ceston et ipsa Venus.' 
Hirsehfeldius (Góttinger gelehrte Anzeigen 1869, pag. 1506) valde errat, 
quod hoc carmen ad vivam Iuliam pertinere putat. Nam praeterquam quod 

denique eam consecravit.! IHaec de Domitiani et Iuliae amoribus. 
Atque non solum abortum de Domitiano eam fecisse, sed etiam 
mortuam esse hoc abortu rerum scriptorum testimoniis extra 
omnem dubitationem positum est.? 

De voce tragico concubitu pauca esse dicenda videntur. 
Est enim iragicus' non quod nos dicimus tragisch i. e. tristi 
exitu, sed illud, quod ad veterem tragoediam pertinet. Atque 
hoc loco concubitus tragicus appellatur, quia consanguinei erant 
Domitianus et Iulia, et quia in tragoedia de Oedipo et Iocasta 
et saepius similia narrantur. Dixerit autem fortasse quispiam hoc 
loco vocem wagici pravam praebere sententiam, quia patruo 
fratris filiam in matrimonio habere inde a senatus consulto, quod 
dicitur, Claudiano licuerit.5 Sane cum anno 49. Claudius Agrip- 
pinam, fratris fiiam, uxorem ducturus esset, senatus tale matri- 
monium legitimum esse censuit. Sed cave hanc sententiam omnium 
consensu aut sine magna adulatorum contentione praevaluisse 
putes. Universi populi de hac re opinio illo decreto minime 
mutata est, quod Tacitus claris verbis testatur. Itaque quod 
Invenalis hoc loco non senatus consultum servili erga principem 
animo factum, a plurimis autem contemptum, sed non bonorum 
solum, verum etiam totius populi de hac re sententiam respicit, 


post epigr. VI. 3., quo Iuliam mortuam esse luce clarius ostenditur, hoc carmen 
vivae dedicatum sequi mirum esset, omnino versus illi intellegi non possunt, 
nisi ad statuam eos spectare putamus Iuliam divam exprimentem. Ctr. etiam. 
Friedlaender in editione Martialis epigrammatum ad h. 1. 


! [ulia in templo Flaviae gentis humata Divis Flaviis adnumerata cst. 


? Cfr. Suet. vit. Dom. 22. .... mox patre et viro orbatam ardentissime 
palamque dilexit, ut etiam causa mortis exstiterit coactae conceptum a se abigere." 
Plin. ep. IV. 11. 6. ... cum ipse fratris filiam incesto non polluisset solum, 
verum etiam occidisset: nam vidua abortu periit.' 


3 Cfr. Tac. ann. XII. 7., Suet. vit. Claud. 26. Cfr. etiam Marquardt- 
Mommseni Handbuch der róm. Alterthümer' Tom. VII. pag. 30. et Haenelii 
Corpus legum ab imperatoribus Romanis ante Iustinianum latarum' pag. 50., 
qui affert Ulpian. 5. 6. et Gai. 1. 62. ubi haec: Fratris filiam uxorem ducere 
licet, idque primum in usum venit, cum D. Claudius Agrippinam, fratris sui 
filiam, uxorem duxisset.' 

* Cfr. Tac. ann. XII. 5 


5 Cfr. ib. XIL. 7., XI. 25., XIL 5., XIII. 2., XIV. 2. 

e t€ * e 5.2 * . 
hoc minime vituperandum est. Ipsam vocem tragici nimis gravem 
esse et modum excedere non nego. 


Sed fieri potest, ut rebus per se veris, si nimis inter se 
illigantur atque: opponuntur, sententia oriatur omnino falsa. Nam 
8i poeta dicere voluerit Domitianum per totum, quo imperabat, 
tempus ceterorum libidines severe coercuisse, sibi hac in re nimis 
indulsisse, vel si Domitiani ille turpis concubitus et legum restitutio 
longiore temporis intervallo disiuncta sint, poeta, quia utitur verbis 
iunc — cum ex industria in legentium animis falsam opinionem 
excitare convincatur.  Exsistit igitur quaestio, utrum Iuvenalis 
salva veritate has res tam arte coniunxerit necne. Atque editores 
in hanc rem inquirere omiserunt; immo ex poetae verbis de rebus 
Domitianeis concluserunt. Rupertius quidem, quia apud Dionem! 
legitur xex vovtov .... vjj lovhig Gwvqxet, quod ad annum 83. 
pertinet, hoc quoque anno leges Iulias restitutas esse arbitratur.? 
Desunt sane apud rerum scriptores de his rebus verba aperta, 
sed eo magis industrie indicia vel minima perquirenda, nec verba 
poetae temere accipienda sunt.? 


Atque de Iuliae quidem morte haec enucleavi. In monetae, 
quam supra* diximus, titulo Iulia appellatur Div4'; Domitianus 
autem tum consulatum egit XV. (Dowrr. Áva. GxRM. Cos. XV), 


1 Cfr. D. Cass. 67. 3. 


3 Cfr. verba Rupertii (in argumento ad sat. IL): Nobis Dioni sufficit 
credere, a quo scelus refertur ad annum 83. Sed non obscure ipse arguit Iu- 
venalis, hoc eodem tempore fuisse, ut principis edicto leges amarae' in usum 
revocarentur.' 


? Heinrichius haec: (Gerade zu jener Zeit, als die Geschichte mit der 
Nichte allgemeines Aufsehen erregte, erfolgte durch ein Edikt die Erneuerung 
der lex Iulia de adulteriis, ein empórender Contrast! Es erhált das Faktum in 
Ausehung dieser Erneuerung aus der Stelle des Iuvenal zugleich eine Zeit- 
bestimmung [?], und man sieht auch noch, von welcher Zeit an [?] das heuch- 
lerische Unwesen der Grossen in Rom, welches unsere Satire schildert, datiert 
werden muss. Multa verba, testimonia nulla. Weidner: /Gleichwohl erfolgte 
um dieselbe Zeit durch ein Edikt die Erneuerung der lex Iulia de adulteriis. 
(In editione altera de tempore nihil dicit.) Cfr. Suet. vit. Dom. 22. A. Imhof, 
pag. 95. Sed neque apud Suetonium neque apud Imhofium de tempore quid- 
quam legitur, 


* Cfr. huius commentationis pag. 31. 

qui in annum 90. cadit. Itaque anno 90. Iulia iam mortua 
erat! Sed quominus eam ipso anno 90. obiisse arbitremur, actis 
fratrum Arvalium prohibemur, quibus apparet eam a. d. III. non. 
Ian. anni 90. iam mortuam fuisse. Nam in votis, quae illo die 
susceperunt fratres Arvales, Iulia non videtur commemorata esse,? 
viva nuncupabatur.? 


Hoc idem evenit, si alteram ratiocinandi inimus viam. Euse- 
bius enim in chronologio dicit* Corneliam, virginem maximam, 
anno ab Abràam 2106. vivam defossam esse. Hic autem annus 
a kalendis Octobribus anni post Chr. n. 89. incipit. Atque Pli- 
nius Iuliam ante Corneliam obiisse testatur.9 


1 Cfr. etiam quae huius commentationis pag. 31. de Martialis epigr. VI. 
18. interpretando et pag. 36. de tempore, quo Martialis libr. VI. conscripserit, 
dicuntur et Henzeni Acta fratrum Arvalium" pag. CXVI. et XIIC. 


3 Cfr. Henzenus, l. c. pag. CXXIV. Imp. Caesare Domitiano Aug. 
Germanico XV. pontifice maatmo tribunic. potest. VIIII. censore perpetuo p. p. 
.M. Coeceio Nerva ll. cos. esnagister?o P. Sallusti Blaesi II. III. «on. lanuar. 
én Capitolio in pronao lovis O. M... .. rus frater Arvalis ad collegium 
fratrum Arvalium rettulit: cum di inmortales propitéato numine suo vota 
orbis lerrarum, quae pro salute imp. Caesaris divi Vespasiani f. Domitiani 
Aug. Germanici pontificis maximi et Dom:itiae Aug. con?ugis eus totique domus 
eorum, eupide suscepta erant, audierunt, convenire collegio priora solvere . , .' 
Hoc loco angusto inter litteras et et de spatio nos prohiberi, quominus statuamus 
etiam Iuliam Augustam nominatam fuisse recte perspexit Henzenus. Cfr. v. 18. 32. 
Omnis autem dubitatio eximitur v. 11. scriptura plane servata. 


? Cfr. pag. CXVI. Imp. Caesare Domitiano Aug. Germaméco XIII. 
L. Volwséo Saturnio cos. III. 20n. Januar. . . . vota orbis terrarum, quae pro 
salute imp. Caesaris . . . . et Domitiae Aug. com?ugis eus et. Iul$ae Aug. 
totique domui eorum ete. pag. CXVIL ... et Domitiae Aug. coniugis eius 
et Iuliae Aug. /otéque domui eorum ete. pag. CXVIIL ... C. Salvius 
Liberalis Nonius Bassus frater AÁrvalis . .. . sacrifieium deae Diae in hunc 
annum sic indixit: quod bonum etc, imp. Caesari Domitiano Aug. . . . et Do- 
miae Aug. coniugi eius et Iuléeae Aug. totique domui eorum . . .' 


* Cfr. A. Schoenei Eusebii chronicorum libri duo' pag. 160. ,Maxima 
virginum Vestalium Cornelia convicta stupri iuxta legem viva defossa est.' 

5 In quo erratum est, donec Gutschmidius (De temporum notis, quibus 
Eusebius utitur) rem cum omnium comprobatione explanavit. 

€ Cfr. Plin. ep. IV. 11. 6. ... damnavit (sc. Corneliam) incesti, cum 
ipse fratris filiam incesto non polluisset solum, verum etiam occidisset. 

Iam vero anteannum 89. Iuliae mors collocanda non est. Anno 87. 
enim etiamtum vivebat ;* usque ab illo autem tempore Domitianus in 
bello contra Dacos gerendo absens erat, absente autem Domitiano 
Iulia non obiit. Initio anni 89. in bello etiamtum versabatur im- 
perator, de qua re actis fratrum Arvalium docemur.? Nam huius anni 
mense Ianuario bis vota suscepta sunt pro principis victoria et reditu, 
quae pertnere ad bellum Dacicum Hirschfeldius* demonstravit. 

Itaque pro certo statuendum est Domitiani et Iuliae tra- 
goedias posterioribus anni 89. mensibus exstitisse. 

Sequitur, ut explanemus, quo tempore lex Iulia restituta sit. 
Atque Martialis in VI. epigrammatum libro huius rei identidem? 
mentionem facit, cum in libris qui antecedunt de hac re omnino 
nihil dicat. Iam vero VI. 7. claris verbis demonstratur legem 
ilam nuperrime esse renovatam.$ Itaque, quando Martialis 
librum VI. scripserit, quaestio instituenda est." Et certe scripsit 


! Nunceupatur enim in votis, quae fratres Arvales initio ejus anni 
susceperunt (Cfr. Henzenus, pag. CXVIL. et CVIII. Qui fuerit dies, ex lapide 
non satis constat, certe mense Ianuario anni 87. Iulia vivebat. 

3 Cfr. Suet. vit. Dom. 22 | ... ut etiam causa mortis exstiterit coactae 
conceptum ,a se abigere.' 

* Cfr. Henzenus, l. c. pag. CXXI. Isdem cos. pr. idus Januar. in Capitolio 
ex s. €. pro salute et victoria et reditu imp. Domitiani Caesaris Aug. Ger- 
nanc? fratres Arvales vota nuncuparunt. In collegéo énterfuerunt L. Veratius 
Quadratus etc.' Ib. Isdem cos. XVI. k. Febr. in Capitolio ob vota adsuscipienda 
ex edicto cos. et ex &. c. pro salute et reditw et victoria imp. Caesaris Domitiaui 
Aug. Germanici collegium fratrum Arvalium convenit . . . . Ex verbis isdem 
cos. non liquet, qui fuerit annus, sed Henzenus l. c. argumentis certissimis 
confirmavit annum significari 89. 

* Góttinger gelehrte Anzeigen 1869, pag. 1506. Cfr. etiam Kluegmanni 
Die neuen Arvalmonumente in Philologi Tom. 28. pag. 487. 

5 Cfr. epigrr. VI. 2., 4., 7., 22., 45., 91. 

€ Iulia lex populis ex quo, Faustine, renata est 

Atque intrare domos iussa Pudicitia est, 

Aut minus aut certe non plus tricesima lux est, - 
Et nubit decimo jam Telesilla viro. 

Quae nubit totiens, non nubit: adultera lege est. 
Offendor moecha simpliciore minus.' 

' In. qua re tractanda Stobbeus, quia commentationem (in Philologi 
"Tom. 26. pag. 44. sq.) scripsit eo tempore, cum neque acta fratrum Arvalium 
ab Henzeno edita neque libellus a Gutschmidio conscriptus iuris publici erant, errat. 

post triumphum de Dacis actum! i. e. post priores anni 89. menses. 
Atque Friedlaender* et Hirschfeldius? satis luculenter docuerunt. 
carmina libri Vl. exeunte anno 89. vel ineunte 90. composita esse. 
Legis Iuliae igitur restitutio in fine anni 89. ponenda erit (cfr. 
VI 7.). 

Sed hoc quoque addere velim Corneliam, Vestalium maximam, 
statim fere post Iuliae mortem* anno 89.5 defossam esse. 

Itaque haec comprobata sunt: intra paucorum mensium spa- 
tium Domitianus leges contra libidines olim latas renovavit, Cor- 
neliam defodit vivam, fratris filiam incesto occidit. Iam concedes 
Iuvenalem II. 29. sq. omnino nihil falsi referre neque rem in maius 
augere aut detorquere, sed omnia accurate temporibus suis constare. 


Sat. X. 329. sq. 


Elige, quidnam 
Suadendum esse putes, cui nubere Caesaris uxor 
Destinat. Optimus hic et formosissimus idem 
Gentis patriciae rapitur miser exstinguendus 

. Messalinae oculis; dudum sedet illa parato 
Flammeolo . . .' 

Messalina, de qua iam supra? diximus, femina illa omnibus 
libidinibus profusa, amore insano capta est C. Silii, iuvenis for- 
mosissimi. Cui, quamquam Claudius maritus vivebat, palam et 
cunctis caerimoniis nupsit. Etsi de his nuptiis, cum res ab auctori- 


! Cfr. epigr. VI. 4. 1. sq. 
Censor maxime principumque princeps, 
Cum tot iam tibi debeat triumphos (sc. Roma), etc." 
Ib. 10. 6. sq. 
Talis supplicibus tribuit diademata Dacis 
Et Capitolinas itque reditque vias 
Ib. 76. 5. 
Grande iugum domita Dacus cervice recepit! . . . 
? [n praefatione ad Martialis epigr. pag. 57. 
3 Gott. gel. Anz. 1869, pag. 1507. 
* Cfr. Plin. ep. VI. 11. 6. 
5 Cfr. Schoenei Euseb. chron. pag. 160. et de Mart. VI. 4. Strobbeus 
(in Philologi Tom. 26. pag. 61.). 
€ Cfr. pag. 8. sq. 

bus tradita sit, dubitari non licet, tamen, quatenus Iuvenalis ve- 
ritatem sequatur, explanare operae pretium videtur esse. 

Atque Tacitum si sequimur, res ita se habet. Anno 47. 
Messalina exarsit in C. Silium, quem cum Iulia Silana uxore di- 
vortium facere iussit.!| Quo facto postquam Silius, ne vitam 
amitteret — haud pauci enim amorem renuentes interfecti erant 
— adulterium in se admisit? nullo obstante pudore Messalina 
rem quam maxime palam frequentabat?. Tamen Claudius prin- 
ceps, ut erat animo hebeti, nihil horum sensit. Silius autem 
veritus videlicet, ne patefacta re opprimeretur a Claudio, iam de 
Claudio opprimendo cogitabat. Itaque nuptias palam celebrare 
et imperatorem praevenire Messalinae proposuit*. Quae paulisper 
cunctata assensa est. Principe igitur Ostiae absente nuptiae cele- 
brabantur. Quod enim scholiasta temere ex Suetonio exscripsit, 
qui ne ipse quidem credit, Claudium ipsum interfuisse testem, 
aperte falsum est. Nam tum non ultimus omnium Claudius rem 
audivisset. Qui tandem certior factus Narcisso auctore Silium et 
Messalinam supplicio affecit. 

Videamus nunc, usque quo narratio Iuvenalis congruat cum 
veritate, Atque primum rem ita narrat, quasi statim a primo 
amoris erga Silium sensu Messalina ei nubere constituisset, non 
£um demum, postquam per aliquod tempus adulterium commisisset; 
tum Messalinam nuptias flagitasse dicit, quamquam, ut vidimus, 


' Cfr. Tac. ann. XI. 12. ,Nam in Caium Silium, iuventutis Romanae 
pulcherrimum, ita exarscrat, ut Iuniam Silanam, nobilem feminam, matrimonio 
eius exturbaret vacuoque adultero poteretur.' 

3 Cfr. ib. Neque Silius flagitii aut periculi nescius erat; sed certo, si 
alnueret, exitio et nonnulla fallendi spe, simul magnis praemiis, operire futura 
et praesentibus frui pro solacio habebat.' 

5 Cfr. ib. Illa non furt^m, sed multo comitatu ventitare domum, egres- 
$&ibus adhaerescere, largiri opes honores. Postremo, velut translata iam for- 
tuna, servi liberti paratcs principis apud adulterum visebantur.' 

* Cfr. Tac. ann. XI. 26. 

5 Cfr. Suet, vit. Claud. 29. Nam illud omnem fidem excesserit, quod 
nuptiis, quas Messalina cum adultero Silio fecerat, tabellas dotis et ipse con- 
signaverit, inductus, quasi de industria simularentur ad avertendum trans- 
ferendunque periculum, quod imminere sibi per quaedam ostenta portenderetur.' 

8 Cfr. Tac. ann. XI. 30., D. Cass. 60. 31. 

"Silius auctor fuit.. Àt non praetermittendum videtur mihi esse 
Tacitum magis de adipiscendo imperio, Iuvenalem de nuptiis agere. 
Etenim de pervertendo Claudio Messalina paulisper dubitavit, de 
matrimonio non dubitavit, immo nomen eius concupivit et ipsa 
caerimonias celebravit.! Iam vero prius quam Silium eam cogitasse 
de nuptiis ex Taciti verbis colligi potest? Itaque Tacitus et 
Iuvenalis non ita discrepant, ut contraria dicant, sed Tacitus 
accurate totam rem, [Iuvenalis unam rei partem per se veram 
narrat. Poeta scilicet non est rerum scriptor, qui omnia singula 
refert, quemadmodum singulis temporibus facta sint. Rem in 
unum contrahit poeta et adulterium illud primum palam peractum 
miscet cum nuptiis. Ita non a veritate discedit, quod Messalinam 
nuptias molitam esse dicit. Nam illa totius rei, ut ita dicam, 
origo fuit. Illa enim Silium corrupit; et quod hic necessitate et 
periculo coactus fecit, huius culpa cadit in Messalinam. Quare 
Dio quoque, qui rem multo brevius narrat, quam Tacitus, Messa- 
linam nuptiarum principem fuisse suo iure tradit. Videtur autem 
duplex fama fuisse; alteram sequitur Tacitus, alteram Iuvenalis 
et Dio. Exemplum simillimum habes Tac. ann. XIV. 2 


Porro de ipsis caerimoniis Iuvenalis refert vera. Tacitus 
paene eisdem verbis utitur nonu praetermittens addere omnia ad 
verba esse credenda quamquam fide maiora.* 


! Cfr. Tac. ann. XI. 26.  Segniter eae voces acceptae, non amore im 
maritum, sed ne Silius summa adeptus sperneret adulteram scelusque inter 
ancipitia probatum veris mox pretiis aestimaret. Noinen tamen matri- 
monii concupivit ob magnitudinem infamiae, cuius apud prodigos novissima, 
voluptas est. Nec ultra exspectato, quam dum sacrificii gratia Claudius Ostiam 
. proficisceretur, cuncta nuptiarum sollemnia celebra t.' 


? Cfr. ib... . . cum abrumpi dissimulationem etiam Silius, sive fatali 
vecordia, an imminentium periculorum remedia ipsa pericula ratus, urgebat. 


3 Cfr. D. Cass. 60. 81. Tov ve yag Jor vov Iwiov, vov vo0 2Diov 
vov vxo Tifegiov egayévros bir, &avÓpa £ygcwato, xai tote Te yapovs 70Àv- 
vtÀOg tíot(acE xal oix(av avtQ facuaxrv éyagícato ... 


* Cfr. Tac. ann. XL 27. Haud sum ignarus fabulosum visum iri 
tantum ullis mortalium securitatis fuisse in civitate omnium gnara et nihil 
reticente, nedum consulem designatum cum uxore principis, praedicta die, ad- 
hibitis, qui obsignarent, velut suscipiendorum liberorum causa convenisse, atque 
ilam audisse auspicum verba, subisse flammeum, sacrificasse apud deos, dis- 

In Silio poeta ipsa historia mitior est, quem, quo dirior 
nobis esse videatur femina illa lasciva, virum fuisse tradit maioris 
pretii, quam revera. fuit. 


Habes exempla, quae ad cognoscendam Iuvenalis rationem 
narrandi examinavi. Atque nihil eum fingere, quod iam initio 
huius commentationis statuimus, his quoque exemplis comprobatur. 
Sed quod in omnes eos cadit, qui solo vel laudandi vel vituperandi 
studio ducuntur, ut verbis utantur, quibus virtus aut nequitia quam 
gravissime exprimatur, hac re cum omnino saturarum scriptores 
non vacant! tum Iuvenalis laborat. Interdum rei, quam narrat, 
tradit caput: leviora praetermittit, causas affert primas, effectus 
extremos, media neglegens. Flagitia denique uni quidem imputat, 
ita tamen, ut ceteri haud meliores esse videantur; nec laudibus 
abstinet iniquis alterius, quo peior appareat alter. Omnibus his 
rebus autem veritas quasi Cois velatur, non lacerna obtegitur.? 


Restat, ut paucis explanemus, qua cum fide Iuvenalis res 
per se veras, sed quas ipse non vidit, depingat et ex opinione 
sua describat, velutsi ipse adfuisset spectator ac testis. Hoc enim 
identidem facit; sed haec res, praeterquam quod tales descriptiones 
primo statim obtutu cognoscuntur, eo minus habet fallaciarum, 
quod nunquam ultra progreditur, quam ut veri videamus similia. 
Atque exemplum nescio an ad deliberandum non exstet magis 
idoneum, quam versus illi saturae X., quibus civium post Seianum 
oppressum sollicitudines describuntur. 


cubitum inter convivas; oscula, amplexus; noctem denique actam licentia con- 
iugali. Sed nihil compositum miraculi causa, verum audita scriptaque seniori- 
bus tradam. Í 


' Recte Widalius (Juvénal et ses satires" pag. 44.): Ces exagérations 
de paroles et de couleur ne sont pas toujours l'effet des vieilles habitudes de 
lécole; elles appartiennent, on ne l'a pas assez remarqué, croyons-nous, à la 
satire méme. Aussi bien que le théátre, la satire, si je puis ainsi parler, a ses 
lois de perspective, partant ses priviléges, ses nócessités.' 


? Cfr. ib. Affaiblissez par la pensée quelques éclats de sa voix, adoucissez 
dans certains de ses tableaux quelques couleurs trop chargées, et pour le fond 
des choses vous serez constamment dans le vrai.' 

Sat. X. 85. sq. 


Curramus praecipites et 
Dum iacet in ripa, caleemus Caesaris hostem. 
Sed videant servi, ne quis neget et pavidum in ius 
Cervice obstricta dominum trahat". 


Talia fuisse revera civium verba nemo sanus credit; hoc 
unum quaeritur, utrum, cur ita loquerentur cives habuerint et 
eiusmodi verba eos dixisse vel cogitasse verisimile sit, an his verbis 
falsa temporum illorum oriatur imago. tque quin hoc loco Ti- 
berius acerbe notetur, dubitari nequit, quamquam Freytagius negat.! 
.lurba Remi poetae ludibrio est, sed Tiberio minime parcit. 
Atque versibus illis mea sententia baec vituperantur: primum di- 
cendi faciendique sub Tiberio libertas nimis coercita, tum pericula 
dominis:ab ipsis servis imminentia. Libertas autem opprimebatur 
et delatorum machinationibus et ipsius principis asperitate. 

Iam spectemus id ipsum tempus, de quo agit Iuvenalis. 
Atque Seiani proditione detecta, si Tacitum et Dionem auctores 
sequimur, periculosissimum erat illius viri amicum esse vel videri. 
Nam et Tiberius? et senatus? et vulgus,* alius alia de causa, in 
Seiani familiares animadvertebant. Nec deerant, qui palam pe- 
stferam illam amicitiam dissimularent simularentque odium. 


—————— 


! Cfr. Freytagii Tiberius und Tacitus pag. 945. sq. Aus diesen Aeusse- 
rungen unsers Dichters kónnten die prinzipiellen Verdáchtiger des Tiberius 
müóglicher Weise Kapital gegen ihn zu schlagen versuchen . . . . . Wie die 
dem Kaiser nicht. direkt verfeindeten Zeitgenossen so hat auch der Dichter 
gefühlt, dass der Kaiser nur zu bedauern war. Ueberhaupt giesst Iuvenal seinen 
nur zu berechtigten Zorn ausschliesslich über das feile rómische Volk aus.' 


? Cfr. Tac. ann. VI. 19. Inritatusque suppliciis (sc. Tiberius) cunctos, 
qui carcere attinebantur aceusati societatis cum Seiano, necari iubet. Iacuitque 
inmensa strages, omnis sexus, omnis aetas, illustres ignobiles, dispersi aut aggerati.' 


? Cfr. Stahrii Tiberius pag. 237. 


4 Cfr. D. Cass. 58. 19. o TE yag 8ruos et 7Ztov Tij'& "TOV péya zen 


tO ZmavQ ÓvrgOérrov xal 0. avróv voguartor ci ( elder, ég ovever. 


5 Cfr. D. Cass. 58. 10. ÀÀow v5v giÀ(«r tz» zt90c «roy ixpheyati- 
M&VOL . . . . X0 TUVEG XGtl dayzavqaar vOv GvyxaO nu£rov «vr. (sc. cum epistola 
Tiberii recitaretur); ib. 14.  Jwnrvov 92 2) vavra GÀÀot T€ x«i avroi oi 
puaduova vOv Xravov Ütoaztvorvss. 

Ceterum illi ipsi, qui Tiberium omni studio defendunt, maximam 
tum eius fuisse severitatem concedunt.! 

Itaque poeta suo iure cives inter se adhortantes facit, ut 
corpus Seiani a vulgo per triduum vexatum? calcent odioque 
simulato tutos se reddant. 

Iam dicendum est de periculo dominis imminente a servis. 
Átque quin servi dominos accusantes auditi sint Tiberio imperante, 
dubium esse non potest. In universum hoc servis non licebat, 
sed crimen maiestatis semper fere exceptum erat. Singuli impe- 
ratores de hac re singula decreverunt: Caligula servis omnes per- 
misit, Nerva omnes ademit accusationes. Certe sub Tiberio 
crimen maiestatis, de quo apud Iuvenalem sermo est, servis pa- 
tebat. Quare civium timor a poeta depictus non vanus est. 

Sine dubio autem Iuvenali etiam servorum in domini caput 
quaestio ante oculos versabatur. Itaque quaeritur, utrum hoc 
imperatori iure opprobrio vertatur necne. Atque Tiberii, ut ita 
dicam, patroni Karstenus, Freytagius, Stahrius negant praecipue 
ea de causa, quod Augustus quoque de servis quaestionem in 
dominos instituerit. Augustus hoc fecit, sed, id quod nobis fortasse 
non multum differre videtur, apud Romanos autem rituum tena- 


! Cfr. Merivelei History of the Romans under the Empire Tom. V. 
pag. 972. wide and sanguinary prosceription et bloodshed in which Tiberius 
songht to drown his apprehensions.' 

? Cfr. D. Cass. 58. 11. xai avróv 0 ojiAos voisiv. 0Àais Tu£oets. ÉAvur]voxo, 
x«i utt& vtovro ég vOv zorauOv ÉvéBaÀtv. 


3 Cfr. Cod. Theod. 9. 5. 1. ,Accusare servo dominum vel liberto pa- 
ironum seu familiari non licet praeter crimen maiestatis.' 

* De Caligula cfr. Suid. s. v. —,IWiog: ,4ovioxgatíav vouoD'evraas 
£nétgeye uarqyogeiv viv Ocanorov, & vi. &v. elüsisv avroig zÀnuptcAnua. — Est 
autem sermo de Caligula. | 0 

' De Nerva cfr. D. Cass. 68, 1. , Tove 08 ÓovÀove xai vove ébeAsvÜrogovc 
Toig TOig ÜsztOra:g GqOwv éziBovisógavtos ztávras azéxrtwev. — Cfr. etiam quae 
in Haenelii libro Corpus legum' ad singulos imperatores de ea re leguntur. 

5 Cfr. D. Cass. 55. 5. Ou 0 ovw éEov ov ÓovÀov xata Ócomxovov g«ca- 
. suGÜ vat, Éx£Àevaev, ogdxig v yosía volovrov TwOs yévrcat, v Ónuooip avcvov 
4) xal éavtQ) zungdtoxeaÓ'n, Once cg aAÀlorguos voU xguvouévov cw. i&nvatSeveu, 
oí uev qtwuOrto, Ort. 0 vOuOc vij tov ÓsaztoTov ueraAÀayr xcvaÀvegDa. CushÀsv, 
oí O'dveyxeiov avro dyagxov clot, O0vw zt0ÀÀoi 0tà voro x«i émavtQ é£xeipm 


N -— ) -— , ? 
zai é&tií tais «oyeis Gvr(Gta?rtO. 

cissimos magni momenti erat, antea servos vel publice vel de suo - 
emit, ut revera non de reorum servis quaestio fieret. Tiberius hanc 
rationem neglegens servos actori publico tradidit et id, quod huc usque 
per exceptionem factum erat, legitime fieri iussit.! Quae res, prae- 
sertim cum iam Augusti ratio haud omnibus placuisset,? odium movit.* 

Iuvenalis igitur de Tiberio idem, quod omnes aequales, iudicium 
facit nec de suo imperatori illi imputat vitia. Civium vero sollicitu- 
dines, quamvis ex ingenio depictae, minime alienae sunt ab illis, de 
quibus agitur, temporibus, ita ut descriptione imago iusta oriatur. 


Quamquam ad cognoscendam Iuvenalis auctoritatem haud 
ita multa exempla examinavi, si quidem, quot et quam varias res 
poeta tractet, consideramus, tamen paucitatem aliquomodo com- 
pensari confido ea re, quod quantum potui locos elegi maxime 
idoneos et quod multis aliis locis fidei ambiguis simile iudicium 
adhibendum videtur esse atque eis, quos ad certum finem per- 
duximus. Atque hos fere fructus percepimus. 

Res, quas semel et a certis hominibus commissas esse narrat 
Iuvenalis, utique credendae sunt. Neque enim, ut vidimus, aut lasci- 
viae aut ioci aut ponderis causa scelera fingit; gravissimaque faci- 
norum exempla certis argumentis vera esse comprobari possunt. 
Rumores tradit rarissime. 

Temporum, quae describuntur, effigem omnibus partibus 
iustam et veram, cum et pessima semper ducatur opinione et 
verborum orationisque pompam artibus rhetoricis sectetur, non 
adumbrat. Nec vero ita his vitiis laborat, ut res ipsas detorqueat, 
id quod multis locis viri docti sine iustis causis iniuria statuerunt; 
sed verborum, quibus utitur gravissimis, si adimis gravitatem co- 
lorumque, quos amat pinguissimos, vim, res ipsas habes veras. 
Denique ubi veterum rerum memoriam ex ingenio suo depingit, 
ultra veritatis speciem non progreditur. 

Harum rerum si in interpretando Iuvenale memores sumus, 
ex decem praecipue prioribus saturis ad investigandos illius temporis 
mores multum veri tamquam ex fonte iugis aquae haurire possumus. 


1 Cfr. Tac. ann, II. 30, III. 67. 
2 Cfr. D. Cass. 55. 5. 
3 Cfr. Tac. ann. IL. 80. callidus et novi iuris repertor. 

. Iuvenalis sat. VIIL. v. 40. servanda videtur esse lectio Blande, 
certe falsa est coniectura Plaute. 

. Horatii epist. I. 11. 5. pro an' legendum propono ac. 

. Aristophanis E73 v. 174. Mueller-Struebingius iniuria ser- 
vatam esse vuli eodd. scripturam | Kagyróóva.. 

. Versus 96. hymni in Apollinem Delium subditicius est. 

. Quintilianus, qui commemoratur Plinii ep. VI. 32., non est 
elarus ille rhetor. 

. Septingenta milia, quae Marius Priseus a. 100. in aerarium 
solvit, non sunt poena repetundarum. 

. Hirsehfeldio, qui Martialis epigr. VI. 19. spectare ad vivam 
Iuliam putat, non assentior. 


